De rebus gestis a Ludovico XI et Carolo VIII
De rebus gestis a Ludovico XI et Carolo VIII Francorum regibus . . . commentarii (Francogallice Mémoires tantum) est narratio Philippi Cominaei de rebus saeculi quinto decimo gestis. Ille aulicus fuit a die fere 1 Novembris 1464 Caroli Temerarii futuri ducis Burgundiensis, quo furtim die 8 Augusti 1472 relicto aulam regis Franciae Ludovici XI petivit. Commentarios a rebus gestis anni 1464 incipiens usque in annum 1498 produxit. Diu legebantur tamquam liber definitivus artis politicae et diplomaticae. In litteris Francogallicis prima memorabilia sensu moderniore plerumque putantur.